2022 10 5
LT
Europos Sąjungos oficialusis leidinys
L 258/9
35.
pažymi, kad nėra sistemos, kuria būtų užtikrinta, kad Parlamento nariai, kurie dėl pateisinamos priežasties (pvz. motinystės arba tėvystės atostogų) laikinai nedalyvauja, galėtų toliau vykdyti savo pagrindines pareigas; mano, kad tai probleminis klausimas, nes gali būti daromas neigiamas poveikis atstovavimui piliečiams Parlamente; pabrėžia, kad dėl to, jog tokia sistema nenumatyta, kyla Parlamento narių ir jų rinkėjų diskriminacijos rizika; pabrėžia, kad balsavus už Parlamento narį moterį neturėtų kilti atstovavimo trūkumas, kas dažnai kelia susirūpinimą atsižvelgiant į tai, kad jaunoms moterims ir jų rinkėjams, neproporcingai didelį poveikį daro motinystės ir vaiko priežiūros atostogų Parlamente nebuvimas; primena, kad nacionalinių parlamentų narių, atsidūrusių tokiose pačiose situacijose, padėtis valstybėse narėse skiriasi; ragina Parlamento Konstitucinių reikalų komitetą numatyti įgyvendinamus ir laikinai taikomus sprendimus pasisakyti Parlamento nariams, kurie dėl pagrįstų priežasčių nedalyvauja diskusijose ir balsavime, arba juos laikinai pakeisti, peržiūrint Parlamento darbo tvarkos taisykles ir Europos Parlamento rinkimų teisės aktą; primena, kad dienpinigiai tebėra susiję su fiziniu buvimu Parlamento darbo vietose;
36.
vertina Parlamento pastangas ir ypač buvusio Pirmininko D. M. Sassoli asmeninį indėlį, imantis veiksmų, kad būtų galima užtikrinti kasdienį solidarumo maitinimą ir pastogę pažeidžiamoms moterims trijose darbo vietose, atsižvelgiant į Biuro sprendimą; taip pat palankiai vertina tai, kad pirmaisiais COVID-19 pandemijos metais maždaug 65 vairuotojai savanoriškai vairavo gydytojus, slaugytojus ir kitus medicinos darbuotojus į naktines pamainas ligoninėse;
37.
palankiai vertina tai, kad Parlamentas COVID-19 pandemijos pradžioje darbuotojams išplatino daugkartinio naudojimo nemedicinines veido kaukes; pažymi, kad Parlamento pastatuose reikalaujama dėvėti medicinines veido kaukes EN14683 arba FFP2 kvėpavimo takų apsaugos priemones, kad būtų sustiprinta Parlamento narių ir darbuotojų apsauga ir dar labiau sumažintas infekcinių per kvėpavimo takus patenkančių dalelių išsiskyrimas;
38.
giria Parlamento tarnybas už jų sprendimą po pandemijos toliau sudaryti palankesnes sąlygas mišrioms spaudos konferencijoms, nes tai gali padėti žurnalistams, kurie nėra Strasbūre ar Briuselyje, teikti informaciją apie Europos reikalus; rekomenduoja toliau plėtoti audiovizualinę ir kitą infrastruktūrą Briuselyje, Strasbūre ir Europos Parlamento ryšių biuruose, be kita ko, didinant studijos „VoxBox“ pajėgumus ir modernizuojant spaudos konferencijų sales Strasbūre ir Briuselyje, kad jos būtų geriau pritaikytos mišrioms spaudos konferencijoms;
Parlamento veiklos aplinkosauginis pėdsakas 39.
pabrėžia, kad Parlamentas turi pirmauti taikant labiau skaitmeninius, lankstesnius ir efektyvesniu energijos vartojimu grindžiamus darbo metodus ir posėdžių praktiką, pasimokyti iš patirties, susijusios su COVID-19 pandemija, ir naudotis jau įvykdytų investicijų į technologijoms rezultatais; pažymi, kad buvusio Pirmininko D. M. Sassoli iniciatyva tikslinės grupės tema „Parlamentinės demokratijos persvarstymas.
Stipresnis Europos Parlamentas po COVID-19 pandemijos“ 2021 m. balandžio–liepos mėn. diskutavo dėl būsimo darbo Parlamente, susijusio su kiekvienos iš jų veiklos sritimi: plenarinių posėdžių, parlamentinių prerogatyvų, komunikacijos, išorės diplomatijos ir vidaus organizacinės struktūros; pažymi, kad tikslinės grupės pateikė galutinę ataskaitą su rekomendacijomis, jų įgyvendinimą aptars Biuras;
40.
ragina Parlamentą iš naujo įvertinti savo Bendrijos aplinkosaugos vadybos ir audito sistemos (EMAS) tikslus 2023 metams atsižvelgiant į COVID-19 pandemiją; pakartoja savo raginimą iš dalies pakeisti savo dabartinį išmetamo CO2 kiekio mažinimo planą, kad būtų pasiektas anglies dioksido poveikio neutralumas taikant tarptautiniu mastu pripažintą metodą, kai jis buvo patvirtintas kaip, pvz., vidaus anglies dioksido kainodaros mechanizmas, pagal kurį įmonės savanoriškai nustato savo anglies pėdsaką ir taip įvertina išmetamą šiltnamio efektą sukeliančių dujų kiekį;
41.
pažymi, kad trims Parlamento pastatams Briuselyje (MARTENS, CAMPOAMOR ir vaikų lopšelis „Wayenberg“) neseniai suteiktas tarptautiniu mastu pripažintas aplinkosauginis tvarumo sertifikatas „BREEAM Excellence“, tai patvirtinimas, kad ilgalaike Parlamento politika ir veiksmais siekiama palaipsniui pertvarkyti savo pastatus į pavyzdinius aplinkosaugos požiūriu; pažymi, kad šiuo metu keturiuose Parlamento pastatuose Briuselyje (ketvirtadalis visų pastatų – SPINELLI, CAMPOAMOR, ARENDT, „Montoyer-Science“) įrengtos fotovoltinės plokštės ir kad šių įrenginių bendras plotas sudaro mažiau nei 2 proc. viso Briuselyje esančių Parlamento pastatų stogo paviršiaus; pažymi, kad iki 2022 m. pabaigos bus įrengti trys nauji fotovoltiniai įrenginiai (100 m2 ant pastato Montoyer 70“, 200 m2 ant pastato SPINELLI ir 52 m2 ploto užimančios dabartinės saulės baterijų plokščių bus pakeistos fotovoltiniais įrenginiais pastate BRANDT, tai reiškia, kad 2022 m. bendras plotas, kuriame įrengtos fotovoltinės plokštės, padidės 64 proc.);